CELEX: 62019CB0837
Language: el
Date: 2020-09-17 00:00:00
Title: Υπόθεση C-837/19: Διάταξη του Δικαστηρίου (όγδοο τμήμα) της 17ης Σεπτεμβρίου 2020 [αίτηση του Tribunal Arbitral Tributário (Centro de Arbitragem Administrativa — CAAD) (Πορτογαλία) για την έκδοση προδικαστικής αποφάσεως] — Super Bock Bebidas SA κατά Autoridade Tributária e Aduaneira [Προδικαστική παραπομπή – Φορολογία – Φόρος προστιθέμενης αξίας (ΦΠΑ) – Έκπτωση του φόρου εισροών – Έκτη οδηγία 77/388/ΕΟΚ – Άρθρο 17, παράγραφος 6 – Οδηγία 2006/112/ΕΚ – Άρθρα 168 και 176 – Εξαίρεση από το δικαίωμα έκπτωσης – Αγορά υπηρεσιών στέγασης, τροφίμων, ποτών, μίσθωσης αυτοκινήτων, καυσίμων και διοδίων – Ρήτρα standstill – Προσχώρηση στην Ευρωπαϊκή Ένωση]

30.11.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 414/18
            
         
      Διάταξη του Δικαστηρίου (όγδοο τμήμα) της 17ης Σεπτεμβρίου 2020 [αίτηση του Tribunal Arbitral Tributário (Centro de Arbitragem Administrativa — CAAD) (Πορτογαλία) για την έκδοση προδικαστικής αποφάσεως] — Super Bock Bebidas SA κατά Autoridade Tributária e Aduaneira
      (Υπόθεση C-837/19) (1)
      
      (Προδικαστική παραπομπή - Φορολογία - Φόρος προστιθέμενης αξίας (ΦΠΑ) - Έκπτωση του φόρου εισροών - Έκτη οδηγία 77/388/ΕΟΚ - Άρθρο 17, παράγραφος 6 - Οδηγία 2006/112/ΕΚ - Άρθρα 168 και 176 - Εξαίρεση από το δικαίωμα έκπτωσης - Αγορά υπηρεσιών στέγασης, τροφίμων, ποτών, μίσθωσης αυτοκινήτων, καυσίμων και διοδίων - Ρήτρα standstill - Προσχώρηση στην Ευρωπαϊκή Ένωση)
      (2020/C 414/23)
      Γλώσσα διαδικασίας: η πορτογαλική
      
         Αιτούν δικαστήριο
      
      Tribunal Arbitral Tributário (Centro de Arbitragem Administrativa — CAAD)
      
         Διάδικοι στην υπόθεση της κύριας δίκης
      
      Super Bock Bebidas SA
      
         κατά
      
      Autoridade Tributária e Aduaneira
      
         Διατακτικό
      
      Το άρθρο 17, παράγραφος 6, της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση, καθώς και το άρθρο 168, στοιχείο α', και το άρθρο 176 της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, έχουν την έννοια ότι δεν αντιτίθενται στη νομοθεσία κράτους μέλους η οποία τέθηκε σε ισχύ κατά την ημερομηνία προσχώρησής του στην Ευρωπαϊκή Ένωση, σύμφωνα με την οποία οι εξαιρέσεις από το δικαίωμα προς έκπτωση του φόρου προστιθέμενης αξίας επί των δαπανών που αφορούν, μεταξύ άλλων, τη στέγαση, τα τρόφιμα, τα ποτά, τη μίσθωση αυτοκινήτων, τα καύσιμα και τα διόδια, ισχύουν και στην περίπτωση που αποδεικνύεται ότι οι δαπάνες αυτές πραγματοποιήθηκαν για την αγορά αγαθών και υπηρεσιών που χρησιμοποιήθηκαν για τις ανάγκες φορολογούμενων πράξεων.
      
         (1)  EE C 54 της 17.2.2020.